Hej Bolius

Jeg har 3 ribsbuske, der er 22 år gamle. De plejer at give godt. De sidste 5 år har der været nogle underlige brune tilvækster oven på bladene og under ligesom nogle fedtede små hvide æg. Om det er æg, ved jeg ikke.

Jeg har hidtil kunnet holde det under kontrol ved af borttage bladene. Det kan jeg ikke i år, da alle 3 buskes blade er fuldstændig inficerede.

Hvad fejler busken og hvad kan man evt gøre? Jeg er selvfølgelig mest interesseret i et økologisk middel.

Med venlig hilsen, Jens T


Kan de gamle ribsbuske reddes?
Kære Jens T

Det gode billede viser efter min mening angreb af skivesvamp.

Jeg tvivler på, at buskene kan reddes, så jeg vil hellere anbefale, at der plantes nye, resistente sorter.

Alternativet ville være, at der skulle sprøjtes med unødvendig kemi hele tiden, for desværre virker biologiske midler ikke helt mod skivesvamp.

